

|  |  |  |  |  |
| --- | --- | --- | --- | --- |
| Teie |  | a nr |  |  |
| Meie | 20.11.2024 | a nr | 2-24-10392 |  |

**Maksejõuetuse teenistus**

e-post: info@konkurentsiamet.ee

**Ettepanek esitada avaldus pankrotimenetluse läbiviimiseks avaliku uurimisena**

Tartu Maakohtu menetluses tsiviilasjas nr 2-24-10392 on Merenaised OÜ (registrikood 14073126) (võlgnik) avaldus pankroti väljakulutamiseks.

Ajutine haldur Tiia Kalaus esitas kohtule aruande, mille kohaselt on võlgnik püsivalt maksejõuetu. Võlgnikul on nõue osaniku ja juhatuse liikme Marika Vesiku vastu 57 838 eurot 95 senti, kuid kuivõrd ta on füüsilise isikuna pankrotis, siis on nõude esitamise tähtaeg möödunud. Lisaks on kõik võlgniku laenukohustused tagatud juhatuse liikme käendusega. Muu vara võlgnikul puudub. Kohustusi on võlgnikul 59 124 eurot 30 senti. Võimalik on esitada kahjunõue juhatuse liikme vastu, kuid kõik võlausaldajad on juba esitanud nõude tema kui käendaja vastu.

Võlgnikul pankrotimenetluse kulude katteks piisava vara puudumise tõttu määras kohus menetluse raugemise vältimiseks pankrotimenetluse kulude katteks kohtu deposiiti makstava summa suuruseks 3000 eurot. Ükski isik ei ole deposiiti maksnud. Seega on tekkinud pankrotiseaduse (PankrS) § 29 lg-s 1 sätestatud raugemise olukord. PankrS § 30 lg 5 kohaselt kui sama sätte lõikes 1 nimetatud deposiiti ei maksta, teeb kohus juriidilisest isikust võlgniku puhul maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena ja annab avalduse esitamiseks mõistliku tähtaja.

**Eelnevat arvestades teeb kohus maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena hiljemalt 17. detsembriks 2024.**

Lugupidamisega

(allkirjastatud digitaalselt)

Mari Schihalejev

kohtunik